BVB Creșteri pe linie pentru indici
*	Acțiunile OMV Petrom - pe prima treaptă în topul rulajului 

Indicii Bursei de Valori București (BVB) au avut creșteri pe linie, în sesiunea de tranzacționare de ieri, în ton cu aprecierile piețelor europene. Indicele BET, al celor mai lichide douăzeci de titluri de la BVB, a urcat cu 0,7%, la 17.998 de puncte, în vreme ce indicele BET-BK, reperul de randament al fondurilor de investiții în acțiuni, s-a apreciat cu 0,87%, la 3.341 de puncte.